Rikunarita-ORG/Wikinium huggingface dataset:
# Hari

**Hari** (Jawi: ‏هاري‎‎ turunan kata akar Proto-Austronesia \**waRi*₁; simbol: h) merupakan unit masa. Ia bukannya unit SI tetapi tetap diterima untuk kegunaan dengan SI. Unit masa SI ialah saat. Satu hari bersamaan dengan 24 jam. Terdapatnya 86,400 saat bagi setiap hari.

Sebagai takrif percakapan, "hari" merupakan:

* tempoh terang semasa matahari di atas ufuk tempatan;
* hari sepenuhnya, baik tempoh terang ataupun tempoh gelap.

Berikut adalah nama-nama hari dalam setiap minggu:

* Ahad
* Isnin
* Selasa
* Rabu
* Khamis
* Jumaat
* Sabtu

Nama-nama hari ini sebenarnya menerima pengaruh bahasa Arab sebagai contoh :

* Ahad (*Ahad*) bermakna satu atau pertama merujuk hari pertama setiap minggu
* Selasa (*Salasa*) bermakna tiga merujuk hari ketiga setiap minggu
* Rabu (*Arba'a*) bermakna empat merujuk hari keempat setiap minggu.

## Rujukan
# Waktu Universal Selaras

Waktu Universal Selaras|    Jun 12, 2026 03:52:00 (UTC) (muat semula)    |

Peta dunia zon waktu semasa
**Waktu Universal Selaras** (*Coordinated Universal Time*, kependekannya **UTC**) merupakan waktu piawai berdasarkan jam atom kejituan tinggi. UTC merupakan sambungan Waktu Meridian Greenwich (GMT). Zon waktu di dunia semua dikira dari waktu UTC dengan menambah atau menolak masa mengikut kedudukan dari Greenwich, London. Contohnya, Waktu-Waktu Piawai Malaysia dan Singapura dikira sebagai UTC+8.

Versi terkini Waktu ini ditakrifkan suatu nasihat Kesatuan Telekomunikasi Antarabangsa (ITU-R TF.460-6) bertajuk *Standard-frequency and time-signal emissions* berdasarkan Waktu Atom Antarabangsa (TAI) di mana saat lompat (*leap second*) ditambahkan pada jarak waktu yang tidak menentu bagi mengimbangi waktu ini kepada peredaran Bumi yang diperlahankan. Penambahan saat lompat ini penting untuk mengekalkan Waktu ini tepat dalam 0.9 saat mengikut waktu sejagat, iaitu UT1.

## Kegunaan

Waktu ini digunakan dalam pelbagai piawaian Internet dan Jaringan Sejagat. Suatu sistem yang direka khas untuk menyelaraskan waktu komputer-komputer di seluruh Internet iaitu Protokol Masa Rangkaian, mengekodkan waktu-waktu ini menggunakan sistem waktu tersebut. Pelayan komputer, perkhidmatan dalam talian serta entiti lain yang bergantung kepada waktu yang diterima secara universalnya menggunakan UTC yang lebih terperinci berbamding GMT. Para klien boleh mendapatkan waktu semasa terkini daripada pelayan internet UTC yang rasmi jika ketepatan yang dingini adalah terhad. Mereka yang inginkan ketepatan yang lebih sehingga ke mikrosaat pula boleh mendapatkan waktu sebenar daripada isyarat satelit.

UTC juga merupakan piawaian waktu yang digunakan dalam penerbangan, misalnya untuk tujuan rancangan penerbangan dan kebenaran lalu lintas udara. Kesemua ramalan dan peta cuaca menggunakan piawaian ini untuk mengelakkan kekeliruan mengenai zon waktu dan waktu jimat siang. Stesen Angkasa Lepas Antarabangsa turut menggunakan UTC sebagai piawaian waktunya.

## Rujukan

### Bibliografi

## Pautan luar

* Definisi Waktu Semesta Berkoordinat dalam undang-undang Jerman–ZeitG §1 (3)
* Waktu Hong Kong oleh Balai Cerap Hong Kong Diarkibkan 2008-06-24 di Wayback Machine
* Perkhidmatan Putaran Bumi Antarabangsa; senarai perbezaan antara TAI dan UTC dari 1961 hingga sekarang
* Waktu rasmi Amerika Syarikat dalam zon UTC Diarkibkan 2014-10-21 di Wayback Machine menggunakan Java.
* Balai Cerap Tentera Laut Amerika Syarikat: Sistem Waktu
* Spesifikasi W3C tentang Waktu dan Tarikh UTC dan Piawaian Internet RFC 3339 IETF, berdasarkan ISO 8601
* Waktu dan Tarikh
* Terkini, jam UTC sebenar di Time.is
* Definisi piawaian waktu: UTC, GPS, +6292741845 and TAI Diarkibkan 2015-03-17 di Wayback Machine

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Filem

Antara wayang awal menunjukkan kuda berlari.
**Filem** (Jawi: ‏فيلم‎‎) atau **wayang gambar** (Jawi: وايڠ ݢمبر‎‎, juga **wagam** واݢم‎‎) adalah bentuk seni tampak mempersembahkan rupa atau "wayang" menyampaikan sesebuah cerita yang membangkitkan suasana, pandangan dan perasaan terdiri daripada rentetan atau turutan gambar yang bergerak diiringi bunyi termasuk muzik. Penghasilan atau "pembikinan" cerita menggunakan kaedah ini serta industri melibatkan penggiatan sedemikian secara umumnya disebut sebagai **perfileman**.

Cerita yang disampaikan dalam medium filem mencerminkan budaya masyarakat yang membentuk kerana sifatnya yang merakam pergerakan dan persekitaran latar yang dirakam langsung pada saat itu; ia dipergunakan sebagai wahana penting mendidik atau menyemai pemikiran dalam masyarakat umum yang mudah menangkap berdasarkan apa yang dilihat di layar.

## Peristilahan

Perkataan 'filem' datangnya daripada bahan fotografi yang merupakan perantara utama wayang tersebut dicetak dipanggil "pita filem".

Nama lain medium ini, "wayang gambar" atau lebih panjangnya "wayang gambar hidup" semasa zaman awal penjajahan Nusantara turut diberi hasil kiasan yang membezakan daripada medium penceritaan "wayang" lain difahamkan orang Melayu termasuk wayang kulit: perkataan "wayang" itu sendirinya kata kembar seakar perkataan "bayang" melalui bahasa Jawa (ꦧꦪꦁ *bayang*) yang pada asalnya bermaksud "patung". "Wayang gelap" juga dijumpai dalam penulisan seawal tahun 1920-an.

## Pembuatan atau pembikinan

### Persediaan

Cerita yang disampaikan dalam sesbuah filem didasarkan daripada sebuah naskhah skrip yang ditulis menerangkan adegan diisi watak-watak melakukan perbuatan dan menuturkan patah kata tertentu sepertimana dimainkan pelakon. Seorang penerbit (atau produser) meluluskan selepas mengamati skrip ditulis lalu menyewa orang untuk bekerja pada filem tersebut dan mendapatkan wang yang akan diperlukan untuk membayar para artis dan peralatan.

Produser biasanya mendapatkan wang dengan meminjam dari bank atau mencari pelabur yang kesanggupan. Beberapa produser bekerja untuk sebuah studio filem dan yang lainnya bekerja secara mandiri.

### Perakaman

Pelakon dan pengarah membaca naskhah skrip untuk mengetahui apa yang harus dikatakan dan apa yang harus dilakukan. Kemudian sutradara memberitahu artis apa yang harus dilakukan dan seorang jurukamera akan mengambil gambar atau "futij"nya dengan kamera filem.

Ketika "futij" atau gambar selesai dirakam, seorang penyunting menyusun gambar secara bersama-sama yang akan dirapikan untuk membentuk keseluruhan cerita yang tampak selari cerita mengikut durasi tertentu. Penyunting (atau "editor") suara dan muzik akan merakam runut bunyi yang bersesuaian dengan emosi ingin diungkitkan sebelum ia digabungkan ke dalam gambar filem.

### Pengedaran dan penayangan

Setelah selesai, banyak salinan yang dibuat secara bergulungan yang kemudian diedarkan ke panggung-panggung wayang. Sebuah mesin elektrik yang disebut projektor akan menyuluh gulungan filem yang diputar dan gambarnya akan muncul di layar besar untuk dinikmati penonton.

## Lihat juga

* Kritikan filem
* Teori filem
* Telefilem

## Rujukan
# Pengarah filem

**Sutradara**, **pengarah filem** atau **pembikin filem** adalah orang yang bertugas mengarah sebuah filem bersesuaian dengan manuskrip. *Pembikin filem* juga digunakan untuk merujuk kepada penerbit filem). Manuskrip lakon layar digunakan untuk mengawal aspek-aspek seni dan drama. Pada masa yang sama, pengarah mengawal petugas atau pekerja teknik dan pelakon bagi memenuhi wawasan pengarahannya.
# Black Mass

| Black Mass |
| --- |
| Pengarah | Scott Cooper |
| Dibintangi | * Johnny Depp
* Joel Edgerton
* Benedict Cumberbatch
* Rory Cochrane
* Kevin Bacon
* Jesse Plemons
* Corey Stoll
* Peter Sarsgaard
* Dakota Johnson
 |
| Tarikh tayangan | 2015 |
| Masa tayangan | 122 minit |
| Negara | Amerika Syarikat |
| Bahasa | Inggeris  |

Black Mass ialah sebuah filem berbahasa Inggeris yang mula ditayangkan pada tahun 2015.

Filem Black Mass ini telah dihasilkan di bawah arahan pengarah Scott Cooper.

## Pelakon

* Johnny Depp sebagai James "Whitey" Bulger
* Joel Edgerton sebagai John Connolly
* Benedict Cumberbatch sebagai William "Billy" Bulger
* Rory Cochrane sebagai Stephen "The Rifleman" Flemmi
* Kevin Bacon sebagai Charles McGuire
* Jesse Plemons sebagai Kevin Weeks
* Peter Sarsgaard sebagai Brian Halloran
* Dakota Johnson sebagai Lindsey Cyr
* Corey Stoll sebagai Fred Wyshak
* David Harbour sebagai John Morris

## Ringkasan

Ketika saudaranya, Bill (Benedict Cumberbatch) menjadi pemimpin yang kuat di Senat Massachusetts, James "Whitey" Bulger (Johnny Depp) terus menjalani kehidupan jenayah pada tahun 1970-an di Boston. Dihubungi oleh agen FBI John Connolly (Joel Edgerton), peguam itu meyakinkan Whitey untuk membantu agensi melawan Itali. Bulger meningkatkan kuasa dan menangkapnya untuk menjadi salah satu kumpulan gangster yang paling berbahaya dalam sejarah A.S..

## Rujukan

## Pautan luar

* Black Mass (2015)
# Kim Yoon-seok

| Kim Yoon-seok |
| --- |
|  |
| Kelahiran |  (1968-01-21) 21 Januari 1968 Korea Selatan |
| Pekerjaan | Pelakon, pengarah, penulis skrip |
| Tahun aktif | 1988 - sekarang |
| Ejen | Huayi Brothers |
| Pasangan | Bang Joo-ran (k. 2002) |
| Anak-anak | 2 |

**Kim Yoon-seok** adalah seorang pelakon lelaki Korea Selatan.

## Filemografi

## Pautan luar
# Park Hyo-joo

| Park Hyo-joo |
| --- |
|  |
| Kelahiran |  (1982-10-08) 8 Oktober 1982 Busan, Korea Selatan |
| Nama lain | Park Hyo-ju |
| Pekerjaan | Pelakon |
| Tahun aktif | 2001 - sekarang |
|  |
|  |
| Nama Korea |
| Hangul | 박효주 |
| Perumian Semakan | *Bak Hyo-ju* |
| McCune–Reischauer | *Pak Hyochu* |

**Park Hyo-joo** ialah seorang pelakon wanita Korea Selatan.

## Filemografi

## Pautan luar
# The Korea Herald

The Korea Herald| Jenis | Akhbar harian |
| Format | Lembaran lebar |
| Diasaskan | 1953 |
| Bahasa | Inggeris |
| Ibu pejabat | Huam-ro 4-gil 10 Herald Square, Yongsan-gu, Seoul, Republik Korea |
|  |
| Pemilik | Herald Media Inc. |
| Penerbit | Kwon Chung-won |
| Pengarang | Shin Yong-bae |
| Penulis kakitangan | 50 |
|  |
| Laman sesawang | koreaherald.com |

The Korea Herald ialah sebuah akhbar harian Bahasa Inggeris ditubuhkan pada tahun 1953 dan diterbitkan di Seoul, Korea Selatan. Para staf terdiri dari Korea dan penulis antarabangsa dan editor, dengan rangkuman berita tambahan yang diambil dari kumpulan berita antarabangsa yang lain seperti Associated Press.

*The Korea Herald* dikendalikan oleh Herald Media. Herald Media juga menerbitkan *The Herald Business*, perniagaan harian berbahasa Korea, *The Junior Herald*, akhbar mingguan berbahasa Inggeris untuk remaja, *The Campus Herald*, akhbar mingguan berbahasa Korea untuk mahasiswa. *The Korea Herald* juga ialah sebahagian dari anggota Asia News Network.

## Rujukan

## Pautan luar

* Laman Rasmi
# Korea JoongAng Daily

Korea JoongAng Daily| Jenis | Akhbar harian |
| Format | Cetakan, dalam talian |
| Diasaskan | 2000 |
| Bahasa | Inggeris |
|  |
| Pemilik | *JoongAng Ilbo* |
|  |
| Laman sesawang | koreajoongangdaily.joins.com |

Korea JoongAng Daily ialah versi bahasa Inggeris akhbar Korea Selatan *JoongAng Ilbo*, salah akhbar paling popular di negara setempat. Ia menyiarkan berita-berita dan sorotan oleh wartawan, dan beberapa berita diterjemahkan dari akhbar Bahasa Korea. *JoongAng Daily Korea*  kini dijual bersama dengan *International Herald Tribune.*

## Rujukan

## Pautan luar

* JoongAng Daily
# Korean Movie Database

Korean Movie Database (KMDb)| URL | www.kmdb.or.kr |
| Status semasa | Aktif |

|  |
| --- |
| Korean Movie Database |
| Hangul | 한국영화 데이터베이스 |
| Hanja | 韓國映畵 - |
| Perumian Semakan | *Han'guk yeonghwa deiteo baiseu* |
| McCune–Reischauer | *Hankuk yŏnghwa teitŏ paisǔ* |

**Korean Movie Database (KMDb)** adalah pangkalan data perfileman di dalam talian keluaran Korea Selatan dengan maklumat yang berkaitan dengan animasi, pelakon, rancangan televisyen, kakitangan produksi dan maklumat berkaitan dunia perfilem. KMDb dilancarkan pada Februari 2006 oleh *Korean Film Archive*. Walaupun dimodelkan setelah arkib filem komersial dalam talian Amerika, Pangkalan Data Filem Internet, laman web ini adalah laman web awam.

## Rujukan

## Pautan luar

* The Korean Movie Database – Official website
# HanCinema

Hancinema| Jenis tapak | Pangkalan data dalam talian untuk filem dan drama |
| Tersedia dalam | Inggeris |
| Pemilik | Cedric Collemine |
| URL | hancinema.net |
| Komersial | Ya |
| Pendaftaran | Tidak diwajibkan |
| Dilancarkan | Ogos 2003 (2003-08) |
| Status semasa | Aktif |

**HanCinema** ialah sebuah Pangkalan Data Filem dan Drama Korea Selatan dicipta oleh Cedric Collemine pada tahun 2003. Laman ini menyediakan maklumat berkaitan dengan filem, drama televisyen dan pelakon Korea Sekatan.

## Lihat juga

* Internet Movie Database
* Korean Movie Database

## Rujukan

## Pautan luar

* Tapak sesawang rasmi